- Hindi News
- National
- हाईवे के गड्ढे अाए दिन ले रहे मुसाफिरों की जान फिर भी अफसरों को कोई चिंता ही नहीं
हाईवे के गड्ढे अाए दिन ले रहे मुसाफिरों की जान फिर भी अफसरों को कोई चिंता ही नहीं
अगर आप दतिया जिले के हाईवे सड़कों से जा रहे हैं और सड़क अच्छी देखकर वाहन की रफ्तार बढ़ाने का मन कर रहा है तो ऐसा कतई न करें। क्योंकि इसी चिकनी सड़क पर अंधे गड्ढे हैं जो आपके लिए जान भी ले सकते हैं। जी हां दतिया जिले में बने स्टेट हाईवे लोगों के लिए सुविधा कम, मुसीबत ज्यादा बन रहे हैं। चिकनी सड़कों के बीच बने खतरनाक गड्ढे लोगों की जान ले रहे हैं। चिन्हित गड्ढों से आए दिन दुर्घटनाएं हो रही हैं, लेकिन अभी तक इनका मेंटेनेंस कार्य प्रारंभ नहीं हुआ है। वहीं विभागीय अधिकारियों का कहना है कि सड़क निर्माण के लिए भुगतान रोक दिया गया है, शेष कार्रवाई भी की जा रही है।
भांडेर अनुभाग के बिछौंदना से भिंड जिले की सीमा तक बना 87 किमी लंबी हाईवे सड़क का निर्माण 85 करोड़ की लागत से पिछले वर्ष ही पूरा हुआ है। यह सड़क शुरुआत से ही घटिया क्वालिटी की शिकार रही है। विधानसभा में मुद्दा उठाया तो जांच अधिकारी भी जांच करने आए और ठेकेदार का भुगतान रोकने के साथ ब्लैक लिस्टेड की भी कार्रवाई की गई। इसी प्रकार दतिया से भांडेर तक बना 30 किमी लंबा स्टेट हाईवे भी करोड़ों की लागत से दो साल पहले बनकर तैयार हुआ है। वहीं दतिया से सेंवढ़ा स्टेट हाईवे रोड का निर्माण वर्ष 2010-11 में हुआ था। इसकी गारंटी सीमा भी खत्म हो चुकी है। दतिया से सेंवढ़ा तक 65 किमी लंबे इस हाईवे पर सबसे ज्यादा गड्ढे हैं तो कहीं चिकनी सड़क भी है। सड़क का नवीनीकरण कार्य होना है।
दूर से दिखाई नहीं देते गड्ढे, जल्दबाजी में ब्रेक लगाते ही हादसा
दतिया-सेंवढ़ा हाईवे रोड तो इंदरगढ़ से भगुवापुरा तक खुर्दबुर्द हो चुका है और भगुवापुरा से सेंवढ़ा तक तो सड़क है ही नहीं, इसलिए वाहन चालक वैसे भी संभल कर चलते हैं लेकिन दतिया-भांडेर, दतिया-उनाव और भांडेर-भिंड हाईवे सड़कें जितनी ज्यादा चिकनी हैं उतनी ही ज्यादा खतरनाक हैं। इन सड़कों पर जगह-जगह बने गड्ढे वाहन चालक को दूर से दिखाई नहीं देते हैं। वाहन चालक को पता तब चलता है जब वह गड्ढे के नजदीक पहुंच जाता है, 70 से 80 किमी की रफ्तार से दौड़ते वाहन पर गड्ढे को पास में देख अचानक ब्रेक लगाते ही हादसा होता है। ज्यादातर हादसे इन्हीं गड्ढों की वजह से होते हैं। अधिकारियों को दिखते तक नहीं है।
एक गड्ढे ने ली तीन की जान, एक अस्पताल में भर्ती
भिंड-भांडेर हाईवे रोड पर सोहन के पास सड़क धंसक गई है। सड़क धंसकने से आठ महीने से बहुत बड़ा गड्ढा हाईवे पर बना हुआ है। इस गड्ढे का न तो भराव किया गया है और न ही मेंटेनेंस किया गया है। इस कारण पिछले छह महीने में बाइक सवार दो महिला व एक युवक की मौत गड्ढे की वजह से हो चुकी है। 19 अगस्त 2016 को अज्ञात जीप चालक ने गड्ढे को बचाने के चक्कर में बाइक में टक्कर मार दी थी जिससे बाइक पर सवार पूरन (30) पुत्र श्यामलाल प्रजापति निवासी ग्राम कर्रा की मौके पर ही मौत हो गई थी। जबकि बाइक चला रहा मृतक का दोस्त अरविंद (30) पुत्र बाबू लाल लोधी घायल हो गया था। 25 अगस्त 2016 को जन्माष्टमी के दिन ग्राम कुतौली निवासी रिंकी (26) प|ी रामजी यादव अपने भतीजे शैलेंद्र और अंशुल के साथ बाइक क्रमांक एमपी 32 बी 5353 से अपने मायके गोंदन जा रही थी। बाइक चालक शैलेंद्र ने गड्ढे पर ध्यान नहीं दिया और गड्ढे पर बाइक के जंप खाते ही रिंकी नीचे गिर पड़ी थी। इस घटना में रिंकी की घटनास्थल पर ही मौत हो गई थी। 18 फरवरी को भी दबाेह निवासी बाइक सवार दंपति इस गड्ढे की वजह से घायल हो गए थे। जिसे ग्वालियर रैफर कर दिया गया था। मंगलवार को ग्राम पिरोना समथर निवासी हुकुम पाल (25) अपनी प|ी आशा व बच्ची खुशी के साथ बाइक से सेंथरी जा रहा था। उसकी बाइक भी गड्ढे में जंप खाकर गिरी जिससे उसकी प|ी आशा की मौत हो गई जबकि वह स्वयं व उसकी बच्ची घायल हो गए। बच्ची को अस्पताल में भर्ती कराया गया, जहां उपचार के बाद दोनों को छुट्टी दे दी गई।
भिंड-भांडेर हाईवे का कराएंगे मेंटेनेंस
भिंड-भांडेर हाईवे अक्टूबर नवंबर तक गारंटी सीमा में है। ठेकेदार को मेंटेनेंस के लिए लिखा है। कार्रवाई भी की है और भुगतान भी रोका है। वरिष्ठ अधिकारियों को इस संबंध में अवगत कराया गया है। जल्द ही सड़क का मेंटेनेंस कराएंगे। बीसी टेंटवाल, डिवीजनल मैनेजर, भिंड-भांडेर रोड
भिंड-भांडेर हाईवे पर बना गड्ढा। जिसकी वजह से मंगलवार को बाइक सवार महिला की मौत हो गई।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva